На основание чл. 89 и сл. от Кодекса на труда (КТ), във връзка с чл. 68, ал. 6 и 7 от Закона за лечебните заведения, и в изпълнение на Решение от 10.03.2025 г., обективирано в Протокол на СД и Заповед № 34/12.03.2025 г. на Изп. директор, **МБАЛ „ХРИСТО БОТЕВ“ АД - ВРАЦА**

**О Б Я В Я В А**

1. Конкурс за заемане на длъжността **“Началник” на следните отделения/лаборатории:**

* Отделение по вътрешни болести;
* Отделение по гастроентерология;
* Отделение по кардиология;
* Отделение по нефрология с диализно лечение;
* Отделение по акушерство и гинекология;
* Отделение по хирургия;
* Отделение по ортопедия и травматология;
* Отделение педиатрия;
* Отделение по нервни болести;
* Отделение по физикална и рехабилитационна медицина;
* Отделение по анестезиология и интензивно лечение;
* Отделение по ушно-носно-гърлени болести;
* Отделение по трансфузионна хематология;
* Отделение по клинична патология;
* Отделение по съдебна медицина;
* Отделение по кожни и венерически болести;
* Отделение по образна диагностика;
* Мултипрофилно спешно отделение;
* Клинична лаборатория;
* Микробиологична лаборатория;
* Централна стерилизация и болнична хигиена.

1. Конкурс за заемане на длъжността “**Главна медицинска сестра”.**
2. Конкурс за заемане на длъжността **“Старша медицинска сестра/ акушерка/ лаборант/ рехабилитатор”** на следните отделения:
   * Отделение по вътрешни болести;
   * Отделение по гастроентерология;
   * Отделение по кардиология;
   * Отделение по нефрология с диализно лечение ;
   * Отделение по акушерство и гинекология;
   * Отделение по ортопедия и травматология;
   * Отделение по педиатрия;
   * Отделение по нервни болести;
   * Отделение по физикална и рехабилитационна медицина;
   * Отделение по анестезиология и интензивно лечение;
   * Отделение по ушно-носно-гърлени болести;
   * Отделение по трансфузионна хематология;
   * Отделение по клинична патология;
   * Отделение по кожни и венерически болести;
   * Отделение по образна диагностика;
   * Мултипрофилно спешно отделение;
   * Клинична лаборатория;
   * Микробиологична лаборатория;
   * Стерилизация и болнична хигиена.

4. Изисквания за заемане на длъжностите :

**4.1** За длъжността “Началник на отделение/лаборатория”- кандидатите да имат образователно-квалификационна степен „Магистър“ по медицина, призната специалност по профила на отделението/лабораторията, да имат най - малко 5 години стаж по специалността; да е член на БЛС; да е лице, което не е осъждано с влязла в сила присъда на лишаване от свобода за умишлено престъпление от общ характер, освен ако не е реабилитирано и не е лишено от правото да заема такава длъжност; да е лице, което не е лишено от право да упражнява професията.

**4.2** За длъжността “Главна медицинска сестра” - кандидатите да имат образователно-квалификационна степен „Бакалавър“ или „Магистър” по специалността „Управление на здравните грижи”, и най - малко 3 години управленски стаж по нея; придобити сертификати за допълнителна професионална квалификация; да е член на БАПЗГ; да е лице, което не е осъждано с влязла в сила присъда на лишаване от свобода за умишлено престъпление от общ характер, освен ако не е реабилитирано и не е лишено от правото да заема такава длъжност; да е лице, което не е лишено от право да упражнява професията.

**4.3** За длъжността “Старша медицинска сестра/акушерка/лаборант/ рехабилитатор” - кандидатите да имат образователно-квалификационна степен “Бакалавър” или „Магистър” по специалността „Управление на здравните грижи”, и най – малко 3 години стаж като медицински специалист; да е член на БАПЗГ; придобити сертификати за допълнителна професионална квалификация; да е лице, което не е осъждано с влязла в сила присъда на лишаване от свобода за умишлено престъпление от общ характер, освен ако не е реабилитирано, и не е лишено от правото да заема такава длъжност; да е лице, което не е лишено от право да упражнява професията.

5. Конкурсът да се проведе на база:

**5.1** За длъжността “Началник на отделение/лаборатория” – разработка на писмен идеен проект на тема “Виждане за развитието на отделението за следващите три години”, съдържаща основни медицински и икономически показатели и събеседване по разработения проект;

**5.2** За длъжността “Главна медицинска сестра” -– разработка на писмен идеен проект на тема „Виждане за развитието на лечебното заведение за следващите три години” и събеседване по разработения проект;

**5.3** За длъжността “Старша медицинска сестра/акушерка/лаборант/ рехабилитатор” – разработка на писмен идеен проект на тема “Виждане за развитието на отделението за следващите три години” и събеседване по разработения проект.

6. **Допускане до участие:**

**6.1.** До участие в конкурса **не се допускат кандидати**, които не са представили всички необходими документи в срок, или представените документи не удостоверяват изпълнението на изискванията за заемане на длъжността;

**6.2.** Допуснатите кандидати ще се уведомят писмено за датата, часа за започване и мястото за провеждане на събеседването, а на недопуснатите кандидати писмено ще се съобщят съображенията за отказа.

7. **Начин на провеждане на конкурса:**

**Конкурсът се провежда в два етапа:**

**● Първи етап** – проверка на документи за съответствие с обявените изисквания;

**● Втори етап** – Оценка на представения идеен проект по зададените теми и събеседване с кандидатите.

1. Кандидатите да представят следните документи :

**8.1.** За длъжността “Началник на отделение/лаборатория” :

* Проект / в 2 екземпляра, минимум 10 печатни страници във формат А4, стандартен шрифт /;
* Заявление за участие;
* Документ за самоличност;
* Автобиография;
* Ксерокопие на диплома за завършено образование и придобита специалност;
* Удостоверение за трудов стаж по специалността;
* Медицинско свидетелство;
* Свидетелство за съдимост;
* Удостоверение за членство в БЛС.

**8.2** За длъжността “Главна медицинска сестра”:

* Проект / в 2 екземпляра, минимум 10 печатни страници във формат А4, стандартен шрифт /;
* Заявление за участие;
* Документ за самоличност;
* Автобиография;
* Ксерокопие на диплома за завършено образование;
* Ксерокопие на документ за образователно - квалификационна степен „Бакалавър„ или „Магистър” по специалността „Управление на здравните грижи”;
* Удостоверение за членство в БАПЗГ;
* Медицинско свидетелство;
* Свидетелство за съдимост;
* Документи за допълнителни квалификации и сертификати /ако има такива/.

**8.3** За длъжността “Старша медицинска сестра/акушерка/лаборант”:

* Проект / в 2 екземпляра, минимум 10 печатни страници във формат А4, стандартен шрифт /;
* Заявление за участие;
* Документ за самоличност;
* Автобиография;
* Ксерокопие на диплома за завършено образование;
* Ксерокопие на документ за образователно - квалификационна степен „Бакалавър” или „Магистър” по специалността „Управление на здравните грижи”;
* Удостоверение за членство в БАПЗГ;
* Медицинско свидетелство;
* Свидетелство за съдимост.

**9**. Длъжностните характеристики за конкурсните длъжности и указанията за участие да се предоставят на разположение на всеки кандидат в Отдел „Човешки ресурси”.

1. Документите на кандидатите да се приемат в Отдел „Човешки ресурси” в срок до 15,30 часа на **14.04.**2025 г.

**Д-Р КЕТИ ЦЕНОВА**

**ИЗПЪЛНИТЕЛЕН ДИРЕКТОР**